
Parengto projekto tikslas – patvirtinti Šiaulių miesto savivaldybės administracijos nuostatus (toliau – Nuostatai), kurie atitiktų 2024 m. sausio 1 d. pilna apimtimi įsigaliojusio Lietuvos Respublikos Biudžetinių įstaigų įstatymą ir Lietuvos Respublikos vietos savivaldos įstatymo aktualius pakeitimus ir įgalioti Administracijos direktorių juos pasirašyti bei įregistruoti Juridinių asmenų registre teisės aktų nustatyta tvarka ir terminais.

Šiuo metu galiojantys Savivaldybės administracijos nuostatai yra patvirtinti 2023 m. kovo 2 d. sprendimu Nr. T-80 „Dėl Šiaulių miesto savivaldybės administracijos nuostatų patvirtinimo“.  

2024 m. sausio 1 d. įsigaliojo nauja Lietuvos Respublikos biudžetinių įstaigų įstatymo Nr. I-1113 redakcija, kurios 11 straipsnio 1 dalies 4 punkto reglamentuota, kad biudžetinės įstaigos struktūrą ir darbuotojų pareigybių sąrašą tvirtina biudžetinės įstaigos vadovas, todėl šia kompetencija papildomas Nuostatų 21.2 papunktis.
Papildyti Nuostatus 9 punktu, vadovaujantis Lietuvos Respublikos vietos savivaldos įstatymo Nr. I-533 6,15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo, kuris įsigaliojo 2024 m. sausio 1 d. 8 straipsniu.
Pakeisti Nuostatų 21.10 papunktį vadovaujantis Lietuvos Respublikos vietos savivaldos įstatymo Nr. I-533 15, 27, 30 ir 34 straipsnio pakeitimo įstatymo, kuris įsigaliojo 2024 m. sausio 2 d. 4 straipsniu.
Papildyti Nuostatus atskirais skyriais, siekiant, kad Nuostatuose būtų aiškiai išdėstyta informacija, kuri turi būti nurodyta pagal Biudžetinių įstaigų įstatymo 7 straipsnį.
Siekiant aiškaus reglamentavimo, daromi ir kiti ne esminiai Nuostatų pakeitimai. Šiaulių miesto savivaldybės administracijos nuostatai teikiami tvirtinti, pripažįstant netekusiais galios prieš tai galiojusius Nuostatus.

Priėmus sprendimą neigiamų pasekmių nenumatoma.
Patvirtinus Nuostatus, jie atitiks galiojančius teisės aktus.

Nėra.

Sprendimui įgyvendinti nereiks priimti papildomų teisės aktų.

Sprendimui įgyvendinti nebus reikalingos papildomos lėšos.

Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje. 

Numatomo teisinio poveikio reguliavimo poveikio vertinimas neatliktinas, nes sprendimo projektu nėra numatoma reguliuoti iki tol nereglamentuotus santykius ar iš esmės keisti teisinį reguliavimą.
Sprendimo projektą parengė: Bendrųjų reikalų skyriaus vedėja Miglė Barzelienė, tel. 500 523. Projekto iniciatorius – Bendrųjų reikalų skyrius.

